સુરતમાં પણ વરાછા, કાપોદરા જેવા વિસ્તારોમાં લોકોનાં ટોળાં અને પોલીસ સામે સામે આવી ગયાં. જેથી કર્ફ્યુ લાદવો પડ્યો. ઉત્તર ગુજરાતના ઊંઝા, મહેસાણા, કડી, પાટણમાં પણ સ્થિતિ ગંભીર બની અને ત્યાં પણ કર્ફ્યુ લાદવો પડ્યો. આ વિસ્તારોમાં આર્મી બોલાવીને વિસ્તારો આર્મીને હવાલે કરવા પડ્યા. આ સમગ્ર ઘટનામાં ૧૦ લોકોનાં મોત થયાં છે. આમ અનામત આંદોલનની માગણીથી ભડકેલી હિંસાએ ગુજરાતી સભ્ય સમાજને વિચારતો કરી દીધો છે.